cyanic-selkie/wikianc huggingface dataset:
எகிப்தின் முதலாம் அப்பாசு
இறப்பு
13 சூலை 1854 இல், இவர் தனது அரண்மனையில் தனது இரண்டு அடிமைகளால் கொலை செய்யப்பட்டார். இவர் தனது ஊழியர்களிடம் காட்டிய கொடுமை கொலைக்கு ஒரு நோக்கம் என்று கூறப்பட்டது. உதாரணமாக, அரேபிய குதிரை வளர்ப்பாளரான லேடி அன்னே பிளண்ட், என்பவரின் கூற்றுப்படி குதிரையின் கால்களை சரியாக பராமரிக்காமல் போனதால் குதிரை பராமரிப்பாளரின் காலில் ஒரு சூடான குதிரை இலாடத்தை கட்டிக்கொள்ள இவர் ஒருமுறை உத்தரவிட்டதாகக் கூறப்பட்டது.
வெளி இணைப்புகள்
பகுப்பு:1854 இறப்புகள் பகுப்பு:1812 பிறப்புகள்
தி ஈவில் டெட்
thumb|தி ஈவில் டெட் தி ஈவில் டெட் என்பது 1981 ஆம் ஆண்டு அமெரிக்க அமானுசுய திகில் படமாகும். சாம் ரைமி என்ற இயக்குநர் எழுதி இயக்கயுள்ளார். ரைமி மற்றும் புரூஸ் காம்ப்பெல் ஆகியோரால் தயாரிக்கப்பட்ட இப்படத்தில் எல்லன் சாண்ட்வீஸ் மற்றும் பெட்ஸி பேக்கர் ஆகிய இருவரும் இணைந்து நடித்துள்ளனர். படத்தின் கதை ஐந்து கல்லூரி மாணவர்கள் தொலைதூர வனப்பகுதியில் உள்ள தனிமைப்படுத்தப்பட்ட ஒரு விடுதிக்கு விடுமுறைக்கு செல்வதை மையமாகக் கொண்டுள்ளது. அவர்கள் விடுதிக்குச் சென்ற போது, ஆவிகளினால் பாதிக்கப்படுகின்றனர். ரைமி மற்றும் நடிகர்கள் முதலீட்டாளர்களிடமிருந்து நிதி பெறும் பொருட்டு ஒரு "முன்மாதிரியாக" வின் வூட்ஸ் என்ற குறும்படத்தை தயாரித்தனர். இது தி ஈவில் டெட் படம் தயாரிக்க 90,000 அமெரிக்க டாலர்களை ஈட்டித் தந்தது. டென்னசி, மொரிஸ்டவுனில் அமைந்துள்ள ஒரு தொலைதூர கட்டிடத்தில் இந்த படம் படமாக்கப்பட்டது. இந்தக் கடினமான சூழலில் நடைபெற்ற படப்பிடிப்பில், நடிகர்கள் மற்றும் குழுவினருக்கு மிகவும் சங்கடம் ஏற்பட்டது.
பின்னணி
ரைமி மற்றும் காம்ப்பெல் இருவரும் ஒன்றாக வளர்ந்தனர். சிறு வயதிலிருந்தே நண்பர்களாக இருந்தனர். இருவரும் சேர்ந்து பல குறைந்த பொருட்செலவில் சூப்பர் 8 மிமீ திரைப்படங்களை உருவாக்கினர். கிளாகொர்க் மற்றும் இட்ஸ் மர்டர் உட்பட பல படங்களைத் தயாரித்தனர் !. இட்ஸ் மர்டர் படத்தில் ஒரு திகில் காட்சியை படமாக்கும்போது திகில் படங்களை தொடர்ந்து இயக்க ரைமிக்கு உத்வேகம் அளித்தது, மேலும் டிரைவ்-இன் திரையரங்குகளில் திகில் சினிமாவை ஆராய்ச்சி செய்த பின்னர், ரைமி ஒரு திகில் படத்தை இயக்குவதில் ஈடுபட்டார். நிதியாளர்களின் ஆர்வத்தை ஈர்க்க முதலில் ஒரு குறும்படத்தை படமாக்குதல், மற்றும் திரட்டப்பட்ட நிதியை முழு நீள திட்டத்தை படமாக்க பயன்படுத்தவும் முனைந்தார். ரைமி உருவாக்கிய குறும்படம் வின் தி வூட்ஸ் என்று அழைக்கப்பட்டது. தி ஊட்ஸ் 6 1,600 அமெர்க்க டாலரில் தயாரிக்கப்பட்டது. தி ஈவில் திரைபடத்திற்கு டெட் ரைமிக்கு, 100,000 க்கும் அதிகமாக அமெரிக்க டாலர்கள் தேவைப்பட்டது.
கதை
மிச்சிகன் மாநில பல்கலைக்கழக ஆஷ் வில்லியம்ஸ், அவரது காதலி லிண்டா; ஆஷின் சகோதரி, செரில்; அவர்களின் நண்பர் ஸ்காட்; மற்றும் அவரது காதலி  டென்னசியில் ஒரு தனிமைப்படுத்தப்பட்ட அறையில் விடுமுறைக்கு செல்கிறார்கள். அங்கே அவர்களுக்கு சில அமானுசுயங்கள் ஏற்படுகிறது. அதனால் அவர்கள் எவ்வாறு பாதிக்கப்படுகின்றனர் என்பதுதான் கதை.
தயாரிப்பு
குறைந்த பொருட்செலவில் தயாரிக்கப்பட்ட இந்தத் திகில் படம் தயாரிப்பாளர் இர்வின் ஷாபிரோவின் ஆர்வத்தை ஈர்த்தது. அவர் 1982 கேன்ஸ் திரைப்பட விழாவில் படத்தைத் திரையிட உதவினார். திகில் எழுத்தாளர் ஸ்டீபன் கிங் இந்த படத்தைப் பற்றி ந்லல முறையில் விமர்சனம் செய்தார், இது நியூ லைன் சினிமாவை  இப்படத்திற்கு விநியோகஸ்தராக பணியாற்றச் செய்ய உதவியது. இது அமெரிக்காவில் 4 2.4 மில்லியன் மற்றும் உலகளவில் மொத்தம் 7 2.7 மில்லியன் வசூலித்தது. ஆரம்ப மற்றும் பிற்பட்ட விமர்சன வரவேற்புகள் உலகளவில் நேர்மறையானவை மற்றும் வெளியான சில ஆண்டுகளில், தி ஈவில் டெட் மிக முக்கியமான வழிபாட்டுத் திரைப்படங்களில் ஒன்றாக புகழ் பெற்றது, இது எல்லா காலத்திலும் மிகப் பெரிய திகில் படங்கள் மற்றும் மிக வெற்றிகரமான சுயாதீன படங்களில் ஒன்றாகும். ரைமியின் ஸ்பைடர் மேன் முத்தொகுப்பு உட்பட பல படங்களில் இணைந்து பணியாற்றிய காம்ப்பெல் மற்றும் ரைமி ஆகியோரின் வாழ்க்கையை ஈவில் டெட் வழங்கியது.
ரைமி, ஈவில் டெட் II (1987) மற்றும் ஆர்மி ஆஃப் டார்க்னஸ் (1992) ஆகிய இரண்டு தொடர்ச்சியானத் திரைப்படங்க்ளையும், கானொளி விளியாட்டுகள், படக்கதை புத்தகங்கள் மற்றும் ஒரு தொலைக்காட்சித் தொடர்களையும் எழுதி இயக்கினார். இரண்டு தொடர்களுடன் இந்த படம் ஒரு ஊடக உரிமையை உருவாக்கியது. படத்தின் கதாநாயகன் ஆஷ் வில்லியம்ஸ் (காம்ப்பெல்) ஒரு வழிபாட்டு சின்னமாக கருதப்படுகிறார். நான்காவது படம், மறு ஆக்கம் செய்யப்பட்டு தொடர்ச்சியாக செயல்பட்டு வருகிறது, இது ஈவில் டெட் என்று பெயரிடப்பட்டது மற்றும் 2013 இல் வெளியிடப்பட்டது. ரைமி இந்த படத்தை காம்ப்பெல் மற்றும் தயாரிப்பாளரான ராபர்ட் டேபர்ட்டுடன் இணைந்து தயாரித்தார்.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:அமெரிக்கத் திரைப்படங்கள் பகுப்பு:1981 திரைப்படங்கள்
அசிகர் கோட்டை
இந்தியாவின் அரியானா மாநிலத்தின் ஹான்சி நகரத்தில் அம்டி ஏரியின் கிழக்குக் கரையில் ஹான்சி கோட்டை என்று அழைக்கப்படும் அசிகர் கோட்டை அமைந்துள்ளது. இது தில்லியிலிருந்து தேசிய நெடுஞ்சாலை எண் 9ல் சுமார் 135 கி.மீ. தொலைவில் உள்ளது. இது பிருத்விராஜ் சவுகானின் கோட்டை அல்லது பிருத்வி ராஜ் சவுகான் கா கிலா என்றும் அழைக்கப்படுகிறது. மேலும் இது இந்தியத் தொல்லியல் ஆய்வகத்தால் பாதுகாக்கப்பட்ட நினைவுச்சின்னமாக அறிவிக்கப்பட்டுள்ளது.
30 ஏக்கர் பரப்பளவில், அதன் பிரதான நாட்களில் அதைச் சுற்றியுள்ள பகுதியில் 80 கோட்டைகளுடன் கட்டுப்பாட்டில் இருந்த இந்தக் கோட்டை பேரரசர் ஹர்ஷவர்தன வம்சத்தால் கட்டப்பட்டிருக்கலாம். பின்னர், இது தோமர்கள், சவுகான்கள், டெல்லி சுல்தானகம், மராத்தியப் பேரரசு, ஜாட் சீக்கியர்கள், சுதந்திர ஐரோப்பியர்கள் மற்றும் பிரித்தானிய இந்தியப் பேரரசு ஆகியோரின் கைகளுக்கும் சென்றது.
சொற்பிறப்பு
பண்டைய காலங்களிலில் இந்து ஆட்சியாளர்களின் வாள் தயாரிக்கும் மையமாக இருந்ததால், ஆசி (வாள்) மற்றும் கர் (கோட்டை) ஆகியவற்றிலிருந்து வாள்களின் கோட்டை அசிகர் என்றானது.
ஆசிதுர்கா, ஆசிகர், ஆசிகா, ஏ-சிகா, அன்சி, ஹன்சி போன்ற பல்வேறு நிகழ்வுகளில் கோட்டைக்கு பல பெயர்கள் பயன்படுத்தப்படுகின்றன. மேலும் உள்ளூர் வாய்வழி மரபுகள் இந்த பெயர்களை அசா ஜாட்டில் இருந்து பெறுகின்றன.
பழமைத்தன்மை
ஹான்சி கோட்டை அல்லது ஆசிகர் கோட்டை நீண்ட கால வரலாற்றைக் கொண்டுள்ளது. கோட்டைக் கட்டப்பட்ட மேட்டில் குடியேற்றங்களின் நீண்ட வரலாறு இருந்ததைக் கி.மு. காலத்தைச் சேர்ந்த பண்டைய நாணயங்களின் அகழ்வாராய்ச்சி காட்டுகிறது.
அசல் கோட்டை புகழ்பெற்ற பேரரசர் ஹர்ஷவர்தனா அல்லது அவரது தாத்தா பேரரசர் புஷ்யபூதி வம்சத்தின் (வர்தனா) பிரபாகரவர்தனாவால் கட்டப்பட்டது என்று நம்பப்படுகிறது.
பிப்ரவரி 1982 இல், குப்தப் பேரரசு காலம் (பொ.ச 319 முதல் 605 வரை) மற்றும் 7 -8-ஆம் நூற்றாண்டுகளைச் சேர்ந்த சிலைகள் உட்பட சமண வெண்கலங்களைக் கொண்ட பெரிய பதுக்கல்கள் (பேரரசர் ஹர்ஷவர்தனாவின் புஷ்யபூதி வம்சத்தைச் சேர்ந்த காலம், பொ.ச. 500 முதல் 647 வரை) கண்டுபிடிக்கப்பட்டது. (பொ.ச. - பொதுவான சகாப்தம்)
தோமர் ஆட்சி
பிரித்தானிய நூலகத்தின்படி, அசிகர் கோட்டை டெல்லியின் தோமர் மன்னரான தோமரா வம்சத்தைச் சேர்ந்த அனங்க்பாலா தோமரால் நிறுவப்பட்டதாக நம்பப்படுகிறது. பல (மூன்று) தோமரா மன்னர்கள் "அனங்கபாலா" என்ற பெயரைப் பகிர்ந்து கொண்டதாகத் தெரிகிறது. பொ.ச. 1000, அசிகர், ஹரியானா மற்றும் டெல்லி ஆகியவை தோமரா வம்சத்தின் பேரரசர்களின் கட்டுப்பாட்டில் இருந்தன. 1014 இல் கஜினி முகமது, தானேசர் மற்றும் ஹான்சியைத் தாக்கியபோது, இந்து கோவில்களை பெருமளவில் அழித்தார். மீண்டும் 1025 இல் சோமநாதர் கோயிலையும், ஜாட் மக்களையும் தாக்கினார். பொ.ச. 1037 இல் ஹான்ஸியைத் தாக்க முகமது கஜினி தனது மகனை அனுப்பியிருந்தார். அவர் ஹான்சியின் வாள்வீரர்களைத் தாக்கி இந்து பெண்களை அடிமைத்தனத்திற்கு அழைத்துச் சென்றார். பின்னர் அவர்கள் காசுனி யில் விற்கப்பட்டனர். 1041 ஆம் ஆண்டில் தனது தந்தையைக் கொலை செய்ததற்கு பழிவாங்குவதற்காக, முகமது கஜினியின் மருமகன் மவ்தூத் (கி.பி. 1041-50) அவரது மாமா முகமது கஜினியிடமிருந்து அரியணையைக் கைப்பற்றினார். 11 ஆம் நூற்றாண்டில் டெல்லியில் இருந்து இந்த பகுதியை ஆட்சி செய்த தோமர் வம்சத்தின் மஹிபால் தோமர், மவ்தூத்திடமிருந்து ஹான்சி மற்றும் தானேசர் பகுதிகளை மீண்டும் கைப்பற்றினார். மேலும் டெல்லியில் மஹிபால்பூரிலிருந்து கண்டுபிடிக்கப்பட்ட துண்டு துண்டான தோமரா கல்வெட்டுகளின் அடிப்படையில் மஹிபாலா, மஹிபாலபுராவில் (இப்போது மகிபல்பூர்) ஒரு புதிய தலைநகரை நிறுவினார் என்று கோட்பாடு உள்ளது.
காரீய(II) நைட்ரேட்டு
இடைக்காலங்களிலேயே அறிந்திருக்கப்பட்டு, ப்ளம்ப் டல்சிஸ் என்ற பெயரில் அழைக்கப்பட்ட இச்சேர்மத்தின் சிறிய அளவிலான தயாரிப்பானது, உலோக காரீயத்திலிருந்தோ அல்லது நைட்ரிக் காடியில் உள்ள காரீய ஆக்சைடையோ சார்ந்திருந்தது. அவ்வாறு தயாரிக்கப்பட்ட இச்சேர்மம் இதர காரீயச் சேர்மங்களைத் தயாரிக்கப் பயன்படுகிறது. 19 ஆம் நுாற்றாண்டில், ஐரோப்பா மற்றும் அமெரிக்க ஐக்கிய நாடுகளால் காரீய(II) நைட்ரேட்டின் வணிகரீதியான உற்பத்தி தொடங்கியது. வரலாற்றுரீதியாக, இந்தச் சேர்மத்தின் மிக முக்கியப் பயனானது நிறமிகள் மற்றும் காரீய வண்ணங்களின் தயாரிப்பில் மூலப்பொருளாகப் பயன்படுத்தப்பட்டது தான் ஆகும். ஆனால், இத்தகைய வண்ணங்கள்  டைட்டானியம் டைஆக்சைடை அடிப்படையாகக் கொண்ட குறைவான நச்சுத்தன்மை கொண்ட வண்ணப்பூச்சுகளின் வரவினால் பின்னுக்குத் தள்ளப்பட்டன. இச்சேர்மத்தின் இதர தொழிற்துறைப் பயன்களாக, நைலான்கள் மற்றும் பாலிஎஸ்தர்களின் நிலைப்படுத்தல் மற்றும் ஒளி வெப்ப இயக்கவியல் வரைபடத்தாளில் பூச்சு தயாரித்தல் போன்ற தொழிற்சாலைப் பயன்கள் ஆகியவை உள்ளன. 2000 ஆம் ஆண்டிலிருந்து காரீய(II) நைட்ரேட்டு தங்க சயனைடேற்றத்திற்கு பயன்படுத்தப்பட ஆரம்பிக்கப்பட்டது.
காரீய(II) நைட்ரேட்டானது நச்சுத்தன்மை உடைய ஆக்சிசனேற்றியாகும். மேலும், இச்சேர்மமானது சர்வதேச புற்றுநோய் ஆராய்ச்சி முகைமையால், தொகுதி 2ஏ –இன் கீழான மனிதனில் புற்றுநோய் தோற்றுவிக்கக்கூடிய காரணிகள் பட்டியலில் குறிப்பிடப்பட்டுள்ளது. இதன் விளைவாக இச்சேர்மமானது, போதுமான பாதுகாப்பு மற்றும் முன்னெச்சரிக்கை நடவடிக்கைகளுடன் சேமித்து வைக்கப்படவும், கையாளப்படவும் வேண்டும். மேலும், சுவாசித்தல், தோலோடு தொடுகை, உட்கொள்ளுதல் போன்ற செயல்கள் நிகழாதவாறு தடுப்பு நடவடிக்கைகள் மேற்கொள்ளப்பட வேண்டும். இதன் தீங்கு விளைவிக்கும் தன்மையின் காரணமாக இச்சேர்மத்தின் வரையறுக்கப்பட்ட பயன்பாடுகள் தொடர் கண்காணிப்புக்குட்படுத்தப்பட வேண்டும்.
வரலாறு
இடைக்காலத்திலிருந்தே காரீய (II) நைட்ரேட்டானது, நிறமிகள் மற்றும் காரீய வண்ணங்களைத் (குரோம் மஞ்சள் (காரீய(II) குரோமேட்டு), குரோம் ஆரஞ்சு (காரீய(II) ஐதராக்சைடு குரோமேட்டு) மற்றும் இதர காரீய சேர்மங்களாலானவை) தயாரிக்க உதவும் மூலப்பொருளாக அறியப்பட்டிருந்தது மற்றும் இதே நோக்கத்திற்காகத் தயாரிக்கவும் பட்டது. இந்த நிறப்பொருட்கள் சாயமிடுதல் மற்றும் அச்சுத்தொழிலில் காலிகோ மற்றும் நெசவுத்தொழிலில் பயன்படுத்தப்பட்டு வந்தன.
1597 ஆம் ஆண்டில், செருமானிய இரசவாதி ஆண்ட்ரியாசு லிபாவியசு இந்தச் சேர்மத்தை இடைக்காலத்தில் இதை அழைக்கப் பயன்படுத்திய பெயரான ”பிளம்ப் டல்சிசு” மற்றும் ”கால்க்சு பிளம்ப் டல்சிசு” (காரீய இனிப்பு என்று பொருள்படக்கூடிய) போன்ற பெயர்களால் முதலில் குறிப்பிட்டார்.
அதைத் தொடர்ந்த நுாற்றாண்டுகளில் காரீய நைட்ரேட்டின் சடசடவெனப் பொரியும் பண்பைப் பற்றிய உண்மையான புரிதலின்றியே சிறப்பு வகை வெடிபொருட்கள் மற்றும் தீப்பெட்டித் தொழிலில் காரீய அசைடு போன்றவை பயன்படுத்தப்பட்டன.
தயாரிப்பு முறையானது நேரடியான வேதிமுறைகளை அடிப்படையாகக் கொண்டதாக, அதாவது காரீயத்தை நைட்ரிக் காடியில் தீவிரமாகக் கரைக்கச் செய்து வீழ்படிவை பிரித்தெடுப்பதாக அமைந்தது. இருப்பினும், பல நுாற்றாண்டுகளாக இதன் தயாரிப்பானது சிறிய அளவிலேயே இருந்தது. மற்ற காரீய சேர்மங்களைத் தயாரிப்பதற்குப் பயன்படுத்தும் அளவில் காரீய(II) நைட்ரேட்டை வணிக ரீதியாகத் தயாரிப்பது 1835 ஆம் ஆண்டு வரையிலும் அறியப்படவில்லை. 1974 ஆம் ஆண்டில், அமெரிக்க ஐக்கிய நாடுகளில் நிறப்பொருட்கள் மற்றும் பெட்ரோலிய சேர்க்கைப் பொருட்கள் தவிர்த்த காரீய சேர்மங்களின் 642 டன்களாக இருந்தது.
மேற்கோள்கள்
பகுப்பு:ஈய சேர்மங்கள் பகுப்பு:நைட்ரேட்டுகள் பகுப்பு:ஆக்சிசனேற்றிகள் பகுப்பு:புற்றீணிகள்
லியோனார்டு யூலர் தொலைநோக்கி
லியோனார்டு யூலர் தொலைநோக்கி (Leonhard Euler Telescope) அல்லது சுவிசு யூலர் தொலைநோக்கி (Swiss EULER Telescope) என்பது 1.2 மீட்டர் (3.9 அடி) அளவுள்ள முழுமையான தேசிய தானியங்கி தெறிப்புவகைத் தொலைநோக்கியாகும். இது ஜெனீவா ஆய்வகத்தால் கட்டப்பட்டு இயக்கப்படுகிறது. சிலியில் சான் டியேகோவில் இருந்து வடக்கே 460 கிமீ தொலைவில் உள்ள நோர்ட் சீக்கோ பகுதியில் ஐரோப்பிய தெற்கு வான்காணகத் தளத்தில் 2,375 மீ (7,792 அடி) உயரத்தில் அமைந்துள்ளது. இத் தொலைநோக்கி 1998 ஏப்ரல் 12 இல் முதன்முதல் இயங்கத்தொடங்கியது. இதற்கு சுவிசு கணித மேதையான லியோனார்டு ஆய்லரின் பெயரிடப்பட்டது.
வெளி இணைப்புகள்
பகுப்பு:தொலைநோக்கிகள்
தூத்தூர் தூத்துகாட்டுஅய்யனார் கோயில்
தூத்தூர் தூத்துகாட்டுஅய்யனார் கோயில் தமிழ்நாட்டில் புதுக்கோட்டை மாவட்டம், தூத்தூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
2019 துடுப்பாட்ட உலகக்கிண்ணம்
2019 ஐசிசி துடுப்பாட்ட உலகக்கிண்ணம் (2019 ICC Cricket World Cup) என்பது ஐசிசி நடத்திய 12-வது துடுப்பாட்ட உலகக்கிண்ணப் போட்டி ஆகும். 2019 மே 30 முதல் சூலை 14 வரை நடைபெற்ற இப்போட்டிகளை இங்கிலாந்தும் வேல்சும் இணைந்து நடத்தின. 2019 சூலை 14 அன்று இங்கிலாந்து மற்றும் நியூசிலாந்து அணிகளுக்கிடையே இலார்ட்சில் நடைபெற்ற இறுதிப்போட்டியின் ஆட்டமும் சிறப்பு நிறைவும் சமனில் முடிந்ததைத் தொடர்ந்து கூடுதல் எண்ணிக்கையிலான நான்குகள் விளாசியதன் அடிப்படையில் இங்கிலாந்து அணி வெற்றி பெற்று முதன்முறையாக உலகக்கிண்ணத்தைக் கைப்பற்றியது.
2015 தொடரை ஏற்று நடத்த இங்கிலாந்தும் வேல்சும் பின்வாங்கியதை அடுத்து, 2019 உலகக்கிண்ணச் சுற்றை ஏற்று நடத்தும் உரிமை 2006 ஏப்ரலில் அந்நாடுகளுக்கு வழங்கப்பட்டது. முதலாவது ஆட்டம் இங்கிலாந்து, ஓவல் அரங்கிலும், இறுதி ஆட்டம் இலார்ட்சு அரங்கிலும் நடைபெற்றன. ஐந்தாவது தடவையாக உலகக்கிண்ணப் போட்டிகள் இங்கிலாந்திலும், வேல்சிலும் நடைபெறுகின்றன. முன்னராக 1975, 1979, 1983, 1999 உலகக்கிண்ணப் போட்டிகள் இங்கு இடம்பெற்றன.
ஆரம்ப சுற்றில், 10 அணிகளைக் கொண்ட ஒரு குழுவில் ஒவ்வோர் அணியும் ஏனைய ஒன்பது அணிகளுடன் ஒரு முறை மோதின. போட்டிகள் முடிவில் அதிக புள்ளிகளைப் பெற்ற முதல் நான்கு அணிகள் அரையிறுதிப் போட்டிகளில் விளையாடத் தகுதி பெற்றன. அயர்லாந்து, ஆப்கானித்தான் அணிகள் தேர்வு அணிகளாக 2017 சூன் மாதத்தில் தெரிவு செய்யப்பட்டதை அடுத்து தேர்வு அணிகள் 10 இலிருந்து 12 ஆக அதிகரித்தன. ஆனால், இரண்டு தேர்வு அணிகள் 2019 உலகக்கோப்பையில் பங்குபெறவில்லை. அனைத்துத் தேர்வு அணிகளும் பங்குபற்றாத முதலாவது உலகக்கோப்பைப் போட்டியாக 2019 போட்டி அமைந்தது. அத்துடன் தேர்வு அணியல்லாத நாடுகள் எதுவும் பங்குபற்றாத முதலாவது உலகக்கோப்பை போட்டியும் இதுவாகும்.
தகுதி
முந்தைய 2011, 2015 உலக்கிண்ணப் போட்டிகளில் 14 அணிகள் போட்டியிட்டன. தற்போதைய 2019 போட்டிகளில் 10 நாடுகள் மட்டுமே பங்குபற்றுகின்றன. போட்டிகளை நடத்தும் நாடு என்ற வகையில் இங்கிலாந்தும், 2017 செப்டம்பர் 30 இல் ஐசிசி ஒருநாள் தரவரிசையில் முதல் ஏழு இடங்களைப் பெற்ற நாடுகளும் போட்டியின்றித் தெரிவு செய்யப்பட்டன. எஞ்சிய இரண்டு இடங்களும், 2018 தகுதி-காண் போட்டிகளில் இருந்து தெரிவு செய்யப்பட்டன. தரவரிசையில் ஒன்பதாவது இடத்தில் இருந்ததால் முதன் முறையாக மேற்கிந்தியத்தீவுகள் அணி நேரடியாகத் தகுதி பெறத் தவறியது.
அயர்லாந்து, ஆப்கானித்தான் ஆகிய நாடுகள் புதிய தேர்வுத் துடுப்பாட்ட நாடுகளாக ஐசிசியினால் அங்கீகரிக்கப்பட்டன. 2018 இல் நடத்தப்பட்ட தகுதி-காண் போட்டிகளில் மேற்கிந்தியத் தீவுகள் இசுக்காட்லாந்தை டக்வோர்த் லூயிஸ் முறை மூலம் வென்றது. ஆப்கானித்தான் அயர்லாந்தை வென்றது. இதன்மூலம் அயர்லாந்தும், சிம்பாப்வேயும் தகுதி பெறத் தவறின. 1983 ஆண்டிற்குப் பின்னர் முதல் தடவையாக சிம்பாப்வே அணி உலகக்கோப்பையில் விளையாடத் தகுதி பெறத் தவறியது. அயர்லாந்தும் 2007 இற்குப் பின்னர் முதல் தடவையாக உலகக்கிண்ணத்தின் விளையாடத் தகுதிபெறத் தவறியது. உலககோப்பை வரலாற்றில் முதல் தடவையாக தேர்வு அணிகள் மட்டும் பங்குபெறும் உலககோப்பைப் போட்டியாக 2019 போட்டி அமைந்தது.
நிகழிடங்கள்
கொல்கத்தாவில் நடந்த பன்னாட்டுத் துடுப்பாட்ட அவையின் (ஐசிசி) கூட்டத்தொடரின் முடிவில் 2018 ஏப்ரல் 26 அன்று போட்டிகள் நடத்தப்படும் அரங்குகளின் விபரங்கள் வெளியிடப்பட்டன. ஆரம்பக் கட்டப் போட்டிகளுக்காக இலண்டன், ஒலிம்பிக் விளையாட்டரங்கமும் தெரிவு செய்யப்பட்டிருந்தது. ஆனாலும், இவ்வரங்கு பின்னர் பட்டியலில் இருந்து நீக்கப்பட்டது.
அணிகள்
பங்குபெற்றும் அனைத்து அனைத்து அணிகளும் தமது அணிகளின் உறுப்பினர்களின் பட்டியலை 2019 ஏப்ரல் 23 இற்கு முன்னர் அறிவிக்கவேண்டும் என அறிவுறுத்தப்பட்டது. உலகப்போட்டி தொடங்குவதற்கு ஏழு நாட்களுக்கு முன்னர் இறுதிப் பட்டியல் தரப்பட வேண்டும் எனக் கூறப்பட்டது. நியூசிலாந்து முதலில் தனது பட்டியலை அனுப்பியது. தென்னாப்பிரிக்காவின் இம்ரான் தாஹிர் வயதில் (அகவை 40) கூடிய வீரர் ஆவார். வயதில் குறைந்தவர் ஆப்கானித்தானின் முஜீப் உர் ரகுமான் (18) ஆவார்.
ஆட்ட அதிகாரிகள்
பன்னாட்டுத் துடுப்பாட்ட அவை 2019 ஏப்ரலில் உலகக்கிண்ணப் போட்டிகளுக்கான நடுவர்கள், மற்றும் முறையீடு நடுவர்களின் பட்டியலை அறிவித்தது. நடுவர் இயன் கூல்ட் இப்போட்டிகளின் முடிவில் தான் இளைப்பாறப்போவதாக அறிவித்தார்.
பரிசுப் பணம்
2015 உலகக்கிண்ணத்தைப் போன்று, இம்முறையும் $10 மில்லியன் பரிசுப் பணத்தை பன்னாட்டுத் துடுப்பாட்ட அவை ஒதுக்கியது. பரிசுப் பணம் அணிகளின் ஆட்ட செயல்திறனுக்கேற்ப பின்வருமாறு பங்கிடப்படுகிறது:
பயிற்சி ஆட்டங்கள்
அதிகாரபூர்வமற்ற பத்து ஒருநாள் பயிற்சி ஆட்டங்கள் மே 24 முதல் மே 28 வரை நடைபெற்றன.
தொடக்க நிகழ்வு
2019 உலகக்கிண்ணப் போட்டிகளின் ஆரம்ப நிகழ்வு இலண்டன், த மோல் என்ற இடத்தில் 2019 மே 29 இல் இடம்பெற்றது. இந்நிகழ்வை ஆன்ட்ரூ பிளின்டொஃப், பாடி மெகினசு, சிபானி தண்டேக்கர் ஆகிய பிரபலங்கள் நடத்தினர். உலகக்கிண்ணத்தில் பங்குபற்றும் 10 அணிகளுக்கிடையே 60-செக்கன் சவால் போட்டி நடத்தப்பட்டது. ஒவ்வோர் அணியும் இரண்டு விருந்தினர்கள் மூலம் போட்டியில் பங்கெடுத்தன. விவியன் ரிச்சர்ட்ஸ், மகேல ஜயவர்தன, ஜாக் கலிஸ், பிறெட் லீ, கெவின் பீட்டர்சன், அனில் கும்ப்ளே, பர்கான் அக்தார், மலாலா யூசப்சையி, யொகான் பிளேக், தமயந்தி தர்சா, அசார் அலி, அப்துர் ரசாக், ஜேம்ஸ் பிராங்கிளின், இசுட்டீவன் பைனார், கிறிசு இயூசு, சான் பிட்சுபாட்ரிக்கு, பாட் காஷ் ஆகியோர் பங்குபற்றினர். டேவிட் பூன் நடுவராகப் பணியாற்றினார். இங்கிலாந்து 74 புள்ளிகளைப் பெற்று முதலிடத்திலும், ஆத்திரேலியா 69 புள்ளிகளைப் பெற்று இரண்டாமிடத்தையும் பிடித்தன.
தற்போதைய வாகையாளரான ஆத்திரேலியாவின் முன்னாள் தலைவர் மைக்கல் கிளார்க் உலகக்கிண்ண விருதை மேடைக்கு எடுத்துச் சென்றார், இவருடன் இங்கிலாந்தின் முன்னாள் பந்து வீச்சாளர் கிரீம் ஸ்வான் உடன் சென்றார்.
குழு நிலை
குழுநிலைப் போட்டிகள் தொடர் சுழல்முறையில் விளையாடப்பட்டன. பத்து அணிகளும் தமக்கிடையே ஒருமுறை மோதின. மொத்தம் 45 ஆட்டங்கள் விளையாடப்பட்டன. ஒவ்வோர் அணியும் 9 ஆட்டங்கள் விளையாடின. குழுநிலையில் முதல் நான்கு இடங்களைப் பெற்ற அணிகள் அரையிறுதிப் போட்டிகளுக்குத் தகுதி பெற்றன. இதே போன்ற குழுநிலை ஆட்டத்தொடர் 1992 உலகக்கிண்ணத்திலும் இடம்பெற்றது. அப்போது 9 அணிகள் மட்டும் பங்குபற்றியிருந்தன.
குழு நிலைப் போட்டிகள்
2018 ஏப்ரல் 26 இல் போட்டிகளுக்கான கால அட்டவணையை ஐசிசி வெளியிட்டது.
வெளியேறும் நிலை
வெளியேறும் நிலையில் இரண்டு அரையிறுதிப் போட்டிகள் இடம்பெறுகின்றன. இப்போட்டிகளில் வெற்றிபெறும் அணிகள் இலார்ட்சு அரங்கில் இடம்பெறும் இறுதிப் போட்டியில் பங்கெடுக்கும். ஓல்டு டிராபர்டு, எட்சுபாசுட்டன் ஆகிய அரங்குகளில் அரையிறுதிப் போட்டிகள் இடம்பெறும் என 2018 ஏப்ரல் 25 இல் அறிவிக்கப்பட்டது. 1999 இலும் இங்கு அரையிறுதிப் போட்டிகள் நடத்தப்பட்டன.
2019 சூன் 25 இல் ஆத்திரேலியா இங்கிலாந்து அணியை இலார்ட்சில் விளையாடி வென்று முதலாவது அணியாக அரையிறுதியில் விளையாடத் தகுதி பெற்றது. 2019 சூலை 2 இல் இந்தியா வங்காளதேசத்தை வென்று இரண்டாவது அணியாக அரையிறுதிக்கு நுழைந்தது. சூலை 3 இல் இங்கிலாந்து நியூசிலாந்தை வென்று மூன்றாவது அணியாக அரையிறுதிக்குத் தகுதி பெற்றது. சூலை 5 இல், பாக்கித்தான் வங்காளதேசத்துடன் விளையாடி வெற்றி பெற்றாலும், பாக்கித்தான் தமது நிகர ஓட்ட விகிதத்தை அதிகரிக்க முடியாததால், நியூசிலாந்து நான்காவது அணியாக அரையிறுதிக்குள் நுழைந்தது.
முதலாவது அரையிறுதிப் போட்டியில், இந்தியா நியூசிலாந்து அணியை பழைய டிரஃபோர்ட் அரங்கிலும், இரண்டாவது அரையிறுதியில், ஆத்திரேலியா இங்கிலாந்து அணியை எட்சுபாசுட்டன் அரங்கிலும் சந்திக்கின்றன. ஏதாவதொரு அரையிறுதிப் போட்டியில் மேலதிக ஆட்டம் தேவைப்படுமிடத்து, ஆட்டம் இன்னும் ஒரு நாள் விட்ட இடத்தில் இருந்து தொடரும். ஆட்டம் ஒன்று சமமாக முடிவடைந்தால், சிறப்பு நிறைவு என்ற முறை பயன்படுத்தப்படும். இரண்டு நாட்களிலும் ஆட்டம் நடைபெறவில்லையெனில், குழுநிலையில் அதிக புள்ளிகளை எடுத்த அணி இறுதிப் போட்டிக்குத் தெரிவாகும்.
மழை காரணமாக, இந்தியா-நியூசிலாந்து அரையிறுதி ஆட்டம் 47-வது நிறைவில் இடை நிறுத்தப்பட்டு, அடுத்த நாள் சூலை 10 இல் தொடர்ந்தது. நியூசிலாந்து இந்தியாவை 18 ஓட்டங்களால் வென்று, முதலாவது அணியாக இறுதிப் போட்டியில் நுழைந்தது.
தொடரின் அணி
தொடர் முழுவதும் சிறப்பாக ஆடிய வீரர்களைக் கொண்டு தொடரின் அணி உருவாக்கப்படுகிறது. அந்த வகையில் 15 சூலை 2019 நாளன்று கேன் வில்லியம்சன் தலைமையிலான தொடரின் அணியை ஐசிசி அறிவித்தது.
அம்பேத்கரின் இருபத்திரண்டு உறுதிமொழிகள்
பௌத்த மதத்துக்கு மாறிய பின்பு, அம்பேத்கர் 22 உறுதிமொழிகளை ஏற்றதோடு, தமது ஆதரவாளர்களையும் அவ்வுறுதிமொழிகளை ஏற்குமாறு கேட்டுக்கொண்டார். திருநிலைப்படுத்தப்பட்ட பிறகு, அம்பேத்கர் தம்மைப் பின்பற்றியோருக்கு தம்ம தீட்சா வழங்கினார். இந்நிகழ்வில் மும்மணிகள் மற்றும் ஐந்து நல்லொழுக்கங்கள் வழங்கப்பட்டபின் 22 உறுதிமொழிகளும் ஏற்கப்பட்டன. 14 அக்டோபர் 1956 அன்று நாக்பூரின் சந்திரபூரில், அம்பேத்கர் மற்றொரு பாரிய பொது மத மாற்ற விழாவை நடத்தினார்.
இவ்வுறுதிமொழிகள் நவயான பௌத்தத்தின் சமூகச் சீர்திருத்தக் கூறுகளையும், பௌத்த மதத்தின் முற்காலப் பிரிவுகளிலிருந்தான நவயான பௌத்தத்தின் அடிப்படை விலகலையும் பிரதிபலித்து நிற்கின்றன.
ஓம்வேத் முதற் பதிப்பு
"# பிரம்மா, விசுணு மற்றும் மகேசுவரன் ஆகியோர் மீது நான் நம்பிக்கை கொள்ளவோ அல்லது அவர்களை வழிபடவோ மாட்டேன்.
ஓம்வேத் இரண்டாம் பதிப்பு
"# பிரம்மா, விசுணு மற்றும் மகேசுவரன் ஆகியோர் மீது நான் நம்பிக்கை கொள்ளவோ அல்லது அவர்களை வழிபடவோ மாட்டேன். (மேற் குறிப்பிட்ட ஐந்து தடுக்கும் விதமான உறுதிமொழிகளும் [#13–17] பஞ்ச சீலங்களிலிருந்து எடுக்கப்பட்டவை.) (வேறுவிதமாக, "நான் பௌத்தத்தை ஏற்பதன் மூலமாக மீளப் பிறவி எடுத்துள்ளதாக நம்புகிறேன்." )
மூலங்கள்
பகுப்பு:பௌத்த அறங்கள் பகுப்பு:பௌத்த மத நம்பிக்கைகளும் கோட்பாடுகளும் பகுப்பு:பௌத்தமும் சமூகமும் பகுப்பு:புதிய பௌத்தம் பகுப்பு: அம்பேத்கர்
சில்வியா ரத்னசாமி
சில்வியா ரத்னசாமி (பிறப்பு: 1975) பெல்ஜிய-இந்திய கணினி விஞ்ஞானி ஆவார். இவர் டி. எச். டி என்று அறியபடுகின்ற பரம்பிய ஹஷ் அட்டவனையை கண்டுபிடித்த ஆய்வலர்களுள் ஒருவராக அறியபடுகிறார், தற்போது கலிபோர்னியா பல்கலைக்கழகத்தில் உதவி பேராசிரியராக பணியாற்றுகிறார். இந்தியாவின் புனே பல்கலைக் கழகத்தில் தனது இளங்கலை பட்டம் பெற்றார், பின்னர் UC பெர்கேலியில்  முனைவர் ஆய்வுப் பணியை மேற்கொண்டார். ஸ்காட் ஷங்கர் இவரது முனைவர் ஆய்வுப் பணி ஆலோசகரர் ஆவர். 2011இல் சில்வியா UC பெர்கேலியில் உதவிப் பேராசிரியராக பணியாற்ற தொடங்கினார்.
மேற்கோள்கள்
பகுப்பு:பெல்ஜிய அறிவியலாளர்கள் பகுப்பு:வாழும் நபர்கள் பகுப்பு:பெண் கண்டுபிடிப்பாளர்கள்
இரயில்பெட்டி இணைப்புத் தொழிற்சாலை ஏரி
இரயில்பெட்டி இணைப்புத் தொழிற்சாலை ஏரி (ICF Lake ) இந்திய மாநிலமான தமிழ்நாட்டில் அமைந்துள்ள ஓர் ஏரியாகும். சென்னையின் வில்லிவாக்கம் மற்றும் அயனாவரம் பகுதிகளில் இந்த ஏரி அமைந்துள்ளது. மழைக்காலத்தில் மழைநீர் பொழிவால் ஏரி அதன் உச்சநிலையை அடைகிறது.
வரலாறு
1930 ஆம் ஆண்டுகளில் நீர்த்தேக்கம் கட்டப்பட்டதிலிருந்து இந்த ஏரி இப்பகுதியில் குடிநீர் ஆதாரமாக பயன்படுத்தப்பட்டது. 1950 ஆம் ஆண்டு வரை இந்நீர்த்தேக்கத்தில் உள்ள நீர் ஒரு வடிகட்டுதல் அலகு மூலம் சுத்திகரிக்கப்பட்டு குடிநீராக வழங்கப்பட்டது. 1950 ஆம் ஆண்டுகளில் ஏரி எண்ணெய் கழிவுகள் கலப்பதால் மாசுபடத் தொடங்கியது. பின்னர் வில்லிவாக்கம் பகுதியில் இருந்து சாக்கடை நீரும் கலந்து இணைந்ததால் குடிநீர் விநியோகம் நிறுத்தப்பட்டது. 2017 ஆம் ஆண்டில், இரயில்பெட்டி தொழிற்சாலை நிறுவனம் 10 மில்லியன் செலவில் ஏரியை ஆய்வு செய்து புனரமைத்தது. ஏரியில் இருந்த கசடுகளை அகற்றி ஏரியில் புதிய வகை மீன்கள் அறிமுகப்படுத்தப்பட்டன. ஏரியைச் சுற்றிலும் நடைபாதை அமைக்கப்பட்டது.
ஏரி
450 மீட்டர் நீளம், 270 மீட்டர் அகலம் மற்றும் 7 மீட்டர் ஆழம் கொண்டதாக ஏரியின் பரப்பளவு உள்ளது. ஏரியின் படுகையில் ஏழு ஆழ்துளை கிணறுகள் மூழ்கியுள்ளன. ஏரியைச் சுற்றியுள்ள பாதையின் அளவு 3 கிலோமீட்டர்கள்.
எதிர்காலம்
இரயில்பெட்டி இணைப்புத் தொழிற்சாலை எதிர்காலத்தில் 15,000 சதுர அடியில் பசுமை இல்லத்தை 7.5 மில்லியன் செலவில் உருவாக்க திட்டமிட்டுள்ளது. இது மூலிகை, மலர், அலங்கார மற்றும் உட்புற தாவரங்களை உள்ளடக்கிய நான்கு அறைகளைக் கொண்டிருக்கும்.
மேற்கோள்கள்
பகுப்பு:சென்னை ஏரிகள் பகுப்பு:Coordinates on Wikidata பகுப்பு:சென்னை
ஜார்ஜ் ரைட்
வெளி இணைப்பு
பகுப்பு:அமெரிக்கத் துடுப்பாட்டக்காரர்கள் பகுப்பு:1847 பிறப்புகள் பகுப்பு:1937 பிறப்புகள் பகுப்பு:1937 இறப்புகள்
ராமன் லம்பா
ராமன் லம்பா (Raman Lamba, பிறப்பு: சனவரி 2. 1960, இறப்பு: பிப்ரவரி 23 1998) இந்தியத் துடுப்பாட்ட அணியின் முன்னாள் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டியிலும், 32 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.
வங்காளதேசத்தில் துடுப்பாட்டம் விளையாடும் போது துடுப்பாட்டப் பந்து தலையில் தாக்கியதால் நினைவிழந்து, மூன்று நாட்களுக்குப் பின் பிப்ரவரி 23 1998 அன்று இறந்தார்.
மேற்கோள்கள்
பகுப்பு:இந்தியத் துடுப்பாட்டக்காரர்கள் பகுப்பு:1955 பிறப்புகள் பகுப்பு:1998 இறப்புகள் பகுப்பு:1960 பிறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
ஆம்ரபாலி
ஆம்ரபாலி, பண்டைய இந்தியாவின் வைசாலி அரசவை நடனமங்கை. இவளைப் பற்றி பழைய பௌத்த மற்றும் பாளி மொழி நூல்களில் செய்திகள் அறியப்படுகின்றன. சமஸ்கிருத்தத்தில் "ஆம்ரம்" என்பது "மா"வையும், "பாலி" - இலையையும் குறிக்கும், அரசின் மாந்தோப்பில் கண்டெடுக்கப்பட்டதால் அவளுக்கு இப்பெயர் வந்ததாக கூறப்படுகிறது.
ஆம்ரபாலி ஒப்பற்ற அழகுடையவளாக இருந்தமையால், வைசாலி நகரத்தின் பல செல்வந்தர்கள் அவளைத் தனதாக்க முற்பட்டனர். இப்பிரச்சனையைத் தீர்க்க அவளை அரசவை நாட்டியக்காரியாக்க வேண்டியிருந்தது. ஆம்ரபாலியின் அழகு அண்டை நாடுகளுக்கும் பரவ, வைசாலியின் அண்டைநாடான மகதத்தின் அரசனான பிம்பிசாரனுக்கு, அவளுக்கு இணையான அழகுடைய நடனமங்கையைத் தனது அரசவைக்கு நியமிக்கும் கட்டாயம் ஏற்பட்டது. பின் வைசாலி மீது படையெடுத்து அவளை மணமுடித்தான். இவர்களிருவருக்கும் பிறந்த மகவுக்கு விமல கொண்டண என பெயரிடப்பட்டது.
ஒருமுறை அமர்பாலி புத்தருக்கு விருந்தளிக்க விரும்பினாள். புத்தரும், வைசாலி அரசின் எதிர்ப்பையும் மீறி விருந்துக்கு வர ஒப்புக்கொண்டார். ஆம்ரபாலி புத்தருக்கு ராஜபோக உபச்சாரம் செய்தாள். இந்நிகழ்வுக்குப்பின் அவள் புத்த மதத்தை தழுவி புத்த பிக்குணியாக மாறினார். அவள் மகன் விமல கொண்டணனும் பௌத்த பிக்குவானான்.
உசாத்துணை
பகுப்பு:புத்தரின் பெண் சீடர்கள் பகுப்பு:புத்தரின் சீடர்கள்
அலன் வெல்ஸ்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1961 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:வாழும் நபர்கள்
மல்லிகை
''இக்கட்டுரை மல்லிகைத் தாவரம் பற்றியது. இப்பெயரில் வெளிவரும் இதழ் பற்றி அறிய மல்லிகை (சஞ்சிகை) பக்கத்துக்குச் செல்லுங்கள்.''
தமிழில் "மல்லி" என்பதன் பொருள் பருத்தது, உருண்டது மற்றும் தடித்தது. இதன் காரணமாக, இம்மலர் "மல்லிகை" எனப் பெயர் பெற்றிருக்கலாம். மதுரை மல்லிகை மிகவும் புகழ் பெற்றது. தமிழ் இலக்கியத்தில் முல்லை எனச் சுட்டப்படும் இது ஒரு வகை காட்டு மல்லிகை. தற்போது குண்டு மல்லி, அடுக்குமல்லி மற்றும் இருவாச்சி எனப் பல வகை மல்லிகைப் பூக்களைக் காணலாம். தமிழ்நாட்டில் மல்லிகை பெரும்பாலும் மதுரை மாவட்டத்தில் பயிராகிறது. உள்ளூர்த் தேவைகளுக்காகவும் அங்கிருந்து வெளி நாடுகளுக்கு ஏற்றுமதிக்காகவும் இது மும்பை வரை கொண்டு செல்லப்படுகிறது. மதுரை நகரம் "மல்லிகை மாநகரம்" என்றே அழைக்கப்படுகிறது.
ஜாஸ்மினம் என்று பண்டைய ஃபிரஞ்சு மொழியிலும் அரபியில் ஜாஸ்மின் என்றும் பாரசீக மொழியில் யாஸ்மின் என, அதாவது "கடவுளின் பரிசு" எனப் பொருள்படுவதாக, அழைக்கப்படும் மல்லிகை ஒரு ஆலிவ் குடும்பமான ஒலிசியே என்னும் புதர்கள் மற்றும் கொடிகள் சார்ந்த ஒரு பேரினம். இதில் மொத்தமாக 200 இனங்கள் உள்ளன. இவை பண்டைய உலகில் (அதாவது அமெரிக்கா என்னும் நாடு கண்டுபிடிக்கப்பட்டதற்கு முன்னர் ஐரோப்பியர்கள் அறிந்திருந்த உலகப் பகுதிகள்) மிதமானது முதல் அதிகரித்த வெப்ப மண்டலங்களில் வளரும் இனமாகும். இதில் பல இனங்களும் பிற செடிகளின் மீதாகப் பற்றிப் படரும் கொடிகளாகவும் தோட்டங்களில் கம்பிகளின் மீதாகப் படர்ந்தோ அல்லது கதவுகள் அல்லது வேலிகள் மீதான வேலிப்பந்தலாகவோ அல்லது திறந்த வெளிகளில் புதர்களாகவோ உள்ளன. இவற்றின் இலைகள் என்றும் பசுமை மாறாமலோ (அதாவது வருடம் முழுதும் பச்சையாகவே) அல்லது (கூதிர்ப் பருவத்தில் உதிரும்) உதிரிலைகளாகவோ இருக்கலாம்.
இனங்கள்
இதில் பின்வரும் இனங்கள் அடங்கும்:
பயிரிடலும் பயன்பாடுகளும்
வணிக ரீதியாக மலர்களுக்காகப் பரவலாகப் பயிரிடப்படும் மல்லிகையை, வீட்டுத்தோட்டத்தில் பூசைக்காகவும் பெண்கள் தலையில் சூடிக்கொள்ளவும் வளர்க்கப்படுகிறது.
மல்லிகைத் தேநீர்
சீனாவில் ஜாஸ்மின் தேநீரைப் பருகுகின்றனர். அங்கு இதனை மல்லிகைப் பூ தேநீர் (茉莉花茶; பின்யின்: மோ லி ஹுவா ச்சா) என்றழைக்கிறார்கள். ஜாஸ்மினம் சாம்பாக் மலர்களும் மல்லிகைத் தேநீர் உருவாக்கப் பயன்படுகின்றன. இது பெரும்பாலும், பச்சைத் தேநீர் என்பதன் அடிப்படையில் அமைந்தது. ஆனால், சில நேரங்களில் ஓலாங்க் அடிப்படையும் பயன்படுகிறது. வெப்பம் மற்றும் காற்றின் ஈரப்பசை ஆகியவற்றைக் கட்டுப்படுத்தும் இயந்திரங்களில் மலர்கள் மற்றும் தேயிலை ஆகியவை "இணைவுறுத்தப்படுகின்றன". மல்லிகை மலரின் வாசம் மற்றும் நறுமணம் ஆகியவற்றை உட்கிரகிப்பதற்குத் தேயிலைக்கு நான்கு மணி நேரங்கள் பிடிக்கும். மிக உயர் தரங்களுக்கு இந்த செய்முறையானது ஏழு முறைகள் வரையிலும் மீண்டும் மீண்டும் செய்யப்படும். காரணம், மலர்களின் உள்ளார்ந்த ஈரப்பசையை தேயிலை உட்கிரகித்து விட்டால், அது கெடாதிருக்க அதனை மறுதீயிட வேண்டும். பயனபட்டு விட்ட மலர்களை இறுதிப் பொருளிலிருந்து நீக்கலாம் அல்லது நீக்காமலும் விடலாம். காரணம் இந்த மலர்கள் முழுதும் வறண்டு வாசமற்றே இருக்கும். அடர்த்தி மிகுதியான தேயிலைகளிலிருந்து இதழ்களை ஊதி நீக்குவதற்கு ராட்சசக் காற்றாடிகள் பயன்படுகின்றன. தேயிலையில் இவை இருந்தாலும் பார்வைக்கு அதன் அழகைக் கூட்டுவதைத் தவிர, தேயிலையின் தரத்திற்கு எந்த விதமான சுட்டிக்காட்டலையும் வழங்குவதில்லை.
மல்லிகை இனிப்புக் கூழ்
ஃபிரெஞ்சு நாட்டில் மல்லிகை இனிப்புக்கூழ் புகழ் பெற்றது. பெரும்பாலும், மல்லிகை மலர்ச்சாறிலிருந்தே இதனைச் செய்கிறார்கள். ஐக்கிய அமெரிக்க நாடுகளில் இந்த ஃபிரெஞ்சு மல்லிகை இனிப்புக்கூழ் சிறுரொட்டி மற்றும் இனிப்பு மிட்டாய்களை உருவாக்கப் பயன்படுகிறது.
மல்லிகைச் சார எண்ணெய்
மல்லிகைச் சார எண்ணெய் பொதுவான பயன்பாடுகள் கொண்டுள்ளது.
தொழிலாளர்கள் மிக அதிகமாகத் தேவைப்படும் உறிஞ்சு முறைமையிலோ அல்லது வேதிப் பிழிவு முறைமையிலோ இதன் மலர்களைப் பிழிகின்றனர். ஒரு சிறு அளவிலான எண்ணெய்க்கும் மிக அதிகமான அளவில் மலர்கள் தேவைப்படுவதால், இது மிகவும் விலை உயர்ந்ததாக உள்ளது. மலர்களை இரவிலேயே கொய்ய வேண்டும். காரணம், மல்லிகையின் வாசம் இருள் கவிந்த பின்னர் மேலும் வலிமை கொள்வதாகும். மலர்களை ஆலிவ் எண்ணெயில் தோய்த்துப் பருத்தி ஆடைகளின் மீது பல நாட்களுக்குக் காய வைத்துப் பிறகு மெய்யான மல்லிகைச் சாறைப் பெறுவதற்குப் பிழிந்தெடுக்கின்றனர். இத்தகைய மல்லிகைச்சார எண்ணெய் தயாரிக்கும் நாடுகளில் சில இந்தியா, எகிப்து, சீனா மற்றும் மொரோக்கோ ஆகியவை.
வாசனைத் திரவியங்கள் மற்றும் நறுமணப் பொருட்களில் பயன்படும் மல்லிகைத் தனிமானி
இதன் வேதியியல் உட்பொருட்கள் மெதில் ஆந்த்ரனிலேட், இன்டோல், பென்ஜில் ஆல்கஹால், லினாலூல் மற்றும் சிகேடோல் ஆகியவற்றை உள்ளடக்கும். மல்லிகையின் பல இனங்கள் ஒரு தனிமானியையும் நல்குகின்றன. இது வாசனைத் திரவியங்கள் மற்றும் நறுமணப் பொருட்கள் உருவாக்கப் பயன்படுகிறது.
கலாசார முக்கியத்துவமும் இதர தகவல்களும்
thumb|12ஆம் நூற்றாண்டின் துவக்கத்தில் ஜாவோ சாங்க் என்னும் சீனக் கலைஞர் மசி மற்றும் வண்ணம் கொண்டு பட்டுத்துணியில் வரைந்த வெண்ணிற மல்லிகைக் கொடி பின்வரும் நாடுகளில் மல்லிகை தேசிய மலர் என விளங்குகிறது.
சிரியா நாட்டில் இது டமாஸ்கஸ் நகரின் குறியீட்டு மலராகும். இந்த நகரே மல்லிகை நகர் என அழைக்கப்படுகிறது.
ஜே.ஃபிளூமினென்ஸ், ஹவாய் நாட்டில் ஒரு ஊடுருவி இனம் என்பதாக உள்ளது. இங்கு இது சில நேரங்களில், அவ்வளவாகத் துல்லியமற்றதான, "பிரேசிலியன் மல்லிகை" என்ற பெயரிலும் அழைக்கப்படுகிறது.
ஜப்பான் நாட்டின் ஓகினாவாவில், மல்லிகைத் தேநீர் சன்பின் ச்சா (さんぴん茶) எனப்படுகிறது.
இந்தியாவில் மல்லிகையின் கலாசார முக்கியத்துவம்
thumb|right|இந்தியாவின் சென்னையில் ஒரு மல்லிகை விற்பனையாளர்
வங்காள மொழியில் "ஜூயி "
தெலுங்கு மொழியில் "மல்லே "
புற இணைப்புகள்
பகுப்பு:மூலிகைகள் பகுப்பு:மூவடுக்கிதழிகள் பகுப்பு:கூகுள் தமிழாக்கம்-தாவரவியல்
ஒருவம்பாளையம் மாரியம்மன் கோயில்
ஒருவம்பாளையம் மாரியம்மன் கோயில் தமிழ்நாட்டில் நாமக்கல் மாவட்டம், ஒருவம்பாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஐப்பசி மாதம் பொங்கல் (1 நாள்) முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குழிப்பணியாரம்
குழிப் பணியாரம் என்பது அரிசிமாவினால் செய்யப்படும் ஒரு உணவுப்பொருள். இது குழிகளுடனுள்ள ஒரு பாத்திரத்தில் (குழிப்பணியாரச் சட்டி) செய்யப்படுகிறது. தமிழகத்தில் மிகவும் புகழ்பெற்ற உணவு. இது உருண்டை வடிவம் கொண்டது. இட்லி மற்றும் தோசை போல் இதுவும் அரிசி, உளுத்தம் பருப்பு போன்ற செய்பொருள்களால் செய்யப்படுவது. காரம் மற்றும் இனிப்பு என இருவகையான குழிப்பணியாரங்கள் செய்யப்படுகின்றன. சில பகுதிகளில் இது முக்குழி பணியாரம் என்றும் அழைக்கப்படுகிறது.
இத்தகுப் பணியாரங்கள் தமிழர் திருவிழாக்களின்போது சிறப்பாகச் செய்யப்படும் பலகாரங்களாகும். பால் பணியாரம் இவற்றுள் இன்னொரு வகையாகும். இனிப்புப் பணியாரத்துக்கு வெல்லம் கலந்த அரிசி மாவை பணியாரக் கல்லில் ஊற்றி வேக வைத்து எடுப்பர்.
துணை உணவுகள்
குழிப் பணியாரம் உட்கொள்வதற்கும், சுவையினைக் கூட்டுவதற்கும் சில துணை உணவுகள் சேர்த்துக் கொள்ளப்படுகின்றன.
இலக்கியத்திலும் அன்றாட வாழ்விலும்
கலித்தொகையில் மருதத்திணையில் உழுந்துப் பணியாரம் பற்றிய குறிப்பொன்று காணப்படுகிறது. முதுவர் பழங்குடியினரின் நாட்டார் பாடலிலும் இவ்வுணவைப்பற்றிய குறிப்பு உள்ளது.
தமிழரல்லாதோர் உணவில்
thumbnail|நிப்பானியர் தக்கோயாக்கி செய்யும் காட்சி பணியாரத்தைப்போலவே தோன்றும், அதேபோன்ற அச்சில் வார்த்தெடுக்கும் உணவுகள் பல்வேறு நாடுகளில் உள்ளன. எசுப்பானிய மூர் மக்களின் உணவிலும், இந்தோனேசியா உள்ளிட்ட தென்கிழக்காசிய நாடுகளிலும் உள்ளன. நிப்பானியர் எண்காலியைக் கொண்டு செய்யும் உணவு ஒன்றும் உண்டு. (எ. கா.) "தக்கோயாக்கி"
மேற்கோள்கள்
பகுப்பு:தமிழர் உணவுகள் பகுப்பு:தமிழர் சமையல் பகுப்பு:கேரள சமையல்
தனியெத்சுக் மக்கள் குடியரசு
தனியெத்சுக் மக்கள் குடியரசு (Donetsk People's Republic; Донецкая Народная Республика) என்பது 2014 ஏப்பிரல் 7 இல் உக்ரைனில் இருந்து சுய-அறிவிப்பு மூலம் பிரிந்த ஒரு மாநிலம் ஆகும். தனியெத்சுக் இதன் தலைநகரமும், மிகப்பெரிய நகரமும் ஆகும். 2018 முதல் தெனிசு புசிலின் இதன் அரசுத்தலைவராக உள்ளார்.
உக்ரைன் தனியெத்சுக் மக்கள் குடியரசையும், லுகான்சுக் மக்கள் குடியரசையும் பயங்கரவாத அமைப்புகளாகக் கருதுகிறது. உருசிய இராணுவத் தலையீட்டின் விளைவாக "உக்ரைனின் தற்காலிகமாக ஆக்கிரமிக்கப்பட்ட பிரதேசங்களின்" பகுதியாக உக்ரைன் இவ்விரண்டு பகுதிகளையும் அத்துடன் கிரிமியா தன்னாட்சிக் குடியரசு, செவஸ்தபோல் ஆகியவற்றையும் கருதுகிறது. தனியெத்சுக் மாகாணத்தின் மொத்த மக்கள்தொகையில் அரைவாசிப் பேர் (கிட்டத்தட்ட 2 மில்லியன்) தனியெத்சுக் மக்கள் குடியரசில் வாழ்கிறார்கள். கிளர்ச்சியாளர்கள் தனியெத்சுக் மாகாணத்தின் முழுப் பகுதியையும் தம் கட்டுப்பாட்டுக்குள் வைத்திருக்காவிட்டாலும், 7,853 km2 பகுதியைத் கட்டுப்பாட்டுக்குள் வைத்துள்ளனர். இவற்றில் முக்கிய நகரங்களான தனியெத்சுக் (தலைநகர்), மக்கீவ்க்கா, ஒர்லீவ்க்கா ஆகியவற்றைக் கிளர்ச்சியாளர்கள் கைப்பற்றியுள்ளனர்.
2022 பெப்ரவரி 21 இல், உருசியா தனியெத்சுக், லுகான்சுக் குடியரசுகளை தனிநாடுகளாக அங்கீகரித்தது. ஆனாலும், 2017 பிப்ரவரி முதல் தனியெசுக் குடியரசு வழங்கிவந்த அடையாள ஆவணங்கள், டிப்புளோமாக்கள், பிறப்பு, திருமணச் சான்றிதழ்கள், வாகனப் பதிவுத் தகடுகள் ஆகியவற்றை உருசியா ஏற்கனவே அங்கீகரித்திருந்தது.
வெளி இணைப்புகள்
பகுப்பு:தனியெத்சுக் மாகாணம் பகுப்பு:உருசிய மொழி பேசும் நாடுகளும் மண்டலங்களும் பகுப்பு:உக்ரைன் பகுப்பு:உருசியா
முதலாம் யூத-உரோமைப் போர்
முதலாம் யூத-உரோமைப் போர் (first Jewish–Roman War, கி.பி. 66 – 73) அல்லது பெரும் கிளர்ச்சி (The Great Revolt, המרד הגדול, Primum Iudæorum Romani Bellum) என அழைக்கப்படும் இது யூதர்களின் உரோமைப் பேரரசுக்கு எதிரான பாரம்பரிய மூன்று கிளர்ச்சிகளில் முதலாவதாகும். இரண்டாவது கிளர்ச்சி கி.பி. 115-117 இலும், மூன்றாவது கிளர்ச்சி கி.பி. 132-135 இலும் இடம்பெற்றன.
இந்தப் பெரும் கிளர்ச்சி கி.பி 66 இல், உரோம, யூத இனங்களுக்கிடையே உருவாகியது. வரி எதிர்ப்புப் போராட்டம், உரோமானியா குடிமக்கள் மீதான தாக்குதல் ஆகியன நெருக்கடியை அதிகமாக்கியது. இதற்குப் பதிலடியாக, உரோமானியர்கள் யூதக் கோவிலைக் கொள்ளை அடித்தும், கிட்டத்தட்ட எருசேலத்தில் 6,000 யூதர்களைக் கொன்றதாலும் ஒரு முழு அளவிலான கிளர்ச்சியை உருவாக்கினர். ஆனால், மிக விரைவாக யூத கலகக்காரர்களால், யூத நிலத்தில் இருந்த உரோமானியக் காவல் படைகள் துரத்தியடிக்கப்பட்டன. இதில் உரோம அரசன் இரண்டாம் அக்ரிப்பாவும் உரோம அதிகாரிகளும் எருசேலத்தை விட்டு வெளியேறினர். இந்தக் கிளர்ச்சி, கட்டுப்பாட்டை மீறிச் செல்வது தெளிவாகிய பொழுது, கிளர்ச்சியைக் கட்டுப்படுத்தி, சட்டம் ஒழுங்கு திரும்புவதற்காக சிரியாவின் ஆளுநராக இருந்த செஸ்டியஸ் காலுஸ், சிரியப்படையுடனும் அதன் துணைப்படைகளுடனும் களத்திற்கு வந்தான். ஆரம்பத்தில் சிரியப் படைகள் முன்னேறி, ஜாப்பா நகரைக் கட்டுக்குள் கொண்டு வந்ததும், பதுங்கிருந்த யூத கலகக்காரர்கள், சிரியப் படைகளைப் பெத் ஹாரோன் களத்தில் வீழ்த்தினர். இதில் 6,000 உரோமானியர்கள் கொன்றழிக்கப்பட்டனர். மேலும், உரோமானியப் படையின் அக்யுலா என்ற சின்னமும் இடிக்கப்பட்டது. இது உரோமனியத் தலைமைக்குப் பெரும் அதிர்ச்சியை ஏற்படுத்தியது.
பிறகு, எருசலேமில் சிகாரி என்றழைக்கப்பட்ட யூத குழுக்கள் மெனாகேம் பெண் டெபஹோடா தலைமையில் நகரைக் கைப்பற்ற முயன்று தோல்வியுற்றது. தலைவன் கொல்லப்பட்டான். சிகாரி குழுக்கள் நகரைவிட்டு வெளியேற்றப்பட்டனர். எருசலேமின் அடிப்படைவாத உளவுத் தலைவர் சீமோன் பார் கியோராவும் புதிய யூத அரசால் நகரை விட்டு வெளியேற்றப்பட்டார். ஆனால் பென் ஆனானஸ் நகரை மீண்டும் வலிமைப்படுத்தத் தொடங்கினான். யோசப் பென் மத்தியாகு கலிலேயா நகரத் தளபதியாகவும், எலேசர் பென் ஹனானியா எடோம் பகுதி தளபதியாகவும் நியமிக்கப்பட்டனர்.
கர்வமற்ற, மிக்க அனுபவமுள்ள உரோமப் பேரரசன் வெஸ்பாசியனுக்கு, யூத பகுதியிலுள்ள கலகக்காரர்களை அழிக்கும் பொறுப்பு கொடுக்கப்பட்டது. அவனுடைய மகன் தித்தூஸ் படைத்தளபதியாக நியமிக்கப்பட்டான். கி.பி. 67 இல் நான்கு படைப்பிரிவுகளோடு, அரசன் இரண்டாம் அகரிப்பாவுடைய படைகளும் உதவிக்கு வர, கி.பி. 67 இல் கலிலேயா பகுதிக்குள் வெஸ்பாசியன் ஊடுருவினான். முதன்மை கலகக்காரர்களின் பாதுகாப்பில் இருந்த வலிமையான எருசலேம் நகரை நேரடியாகத் தாகர்ப்பதைத் தவிர்த்த உரோமப் படைகள், கலகக்காரர்களின் கோட்டையை முற்றிலும் ஒழிக்கவும், தண்டிக்கவும், முனைப்பியக்கதையை சளைக்காமல் ஏவ ஆரம்பித்தனர். சில மாதங்களுக்குள்ளாகவே வெஸ்பாசியனும், தித்துவும் கலிலேயா பகுதியின் யூதர்களின்  முக்கிய கோட்டையை கைப்பற்றினர். மேலும், முற்றுகையின் 47 ஆம் நாளில் யோசேப் பென் மத்தேயகுவன் கட்டுப்பாட்டில்  இருந்த யோம்பாத் பகுதியும் கைப்பற்றப்பட்டது. கலிலேயாவிலிருந்து விரட்டியடிக்கப்பட்ட சிலாட் (ஒரு யூத குழு) மற்றும் அகதிகள் எருசலேமிற்கு வந்து அங்கு ஒரு அரசியல் இடர்பாட்டை ஏற்படுத்தினர். சிலாட் படையில் ஜான் கிச்காலா மற்றும் எலேசர் பென் சீமோன் கட்டுப்பாட்டில் இருந்த குழுவிற்கும், எருசலேமின் சதுசேய குழுவிற்கும் இடையே ஒரு எதிர்ப்பு மோதல் ஏற்பட்டு பின் அது பெரும் வன்முறையாக வெடித்தது. சிலாட் யூத குழுக்களுக்கு ஆதரவாக சண்டையிட 'எடொமிட்' படையினர் நகருக்குள் நுழைந்தனர். அனானுஸ் பென் அனானுஸ் கொல்லப்பட்டான். அவனுடைய படையினருக்கும் பெருத்த சேதம் ஏற்பட்டது. சிலாட் குழுக்களுக்கு எதிராக சண்டையிட, சதுசேயர் தலைவர்கள் சீமோன் பார் கியோராவை எருசலேமிற்கு அழைத்தனர். சீமோன் படை 15,000 படைவீரர்களுக்கு தளபதியாக இருந்தான். சீமோன் படை வந்ததும் நகரின் பெரும்பாலான பகுதிகள் கட்டுப்பாட்டுக்குள் கொண்டு வரப்பட்டது. பார்-கியோரா குழுவினருக்கும், ஜான் மற்றும் எலேசர் படையினருக்குமிடையே கடும் சண்டை கி.பி 69 இல் ஏற்பட்டது.
உரோம் நகரில் ஏற்பட்ட அரசியல் குழப்பங்கள், சண்டைகள் காரணமாக, இராணுவ செயல்பாடுகளில் தொய்வு ஏற்பட்டதால் வெஸ்பாசியன் மீண்டும் உரோம் நகருக்கு அழைக்கப்பட்டு கி.பி. 69 இல் அரசனாக நியமிக்கப்பட்டான். வெஸ்பாசியன் புறப்பட்டதை தொடர்ந்து, தித்து எருசலேமில் கலகக்காரர்களின் மையப்பகுதியை கைப்பற்ற முன்னேறிச் சென்றான். மூன்று வார காலத்திற்குள்ளாக எருசலேமின் முதல் இரண்டு சுவர்கள் தகர்க்கப்பட்டன. ஆனால், கடினமான மூன்றாவது சுவரை உரோமப் படைகள் தகர்பதை, கலகக்காரர்கள் முன்னின்று எதிர்த்து தடுத்தி நிறுத்தினர். ஏழு மாத கால மிக கொடுமையான முற்றுகை சண்டையில், நகரின் உணவு விநியோகம் முற்றிலும் தடைப்பட்டது. கி.பி. 70 ஆம் ஆண்டில் கோடை காலத்தில் பலவீனமான யூத படைகளின் பாதுகாவலை உரோமப் படைகள் தகர்த்து வெற்றிக் கண்டது. எருசலேமின் வீழ்ச்சிக்குப் பிறகு, தித்து உரோமை விட்டு வெளியேறி உரோம இராணுவத்தின் பத்தாவது படையினரோடு மீதமிருந்த யூத கோட்டைகளை தோற்கடிக்க கிளம்பினான். கி.பி. 73-74 இல் மசாடாவை முற்றுகையிட உரோம முனைப்பியக்கம் இறுதி செய்யப்பட்டது.
பின்புலம்
thumbnail|யூதர்களுக்கு மிகவும் முக்கியமான (ஏரோது கட்டிய) கோயிலின் மாதிரி ஏரோது அரசன் உரோமானிய ஆட்சிக்குழுவில் யூதர்களின் அரசனாக பற்றுறுதி குத்தகையின் அடிப்படையில் எருசலேமை ஆட்சி செய்ய நியமிக்கப்பட்டான். கி.மு. 37 லிருந்து 4 வரை ஆட்சி செய்தான். தனது சிம்மாசனத்தை உரிமை கோரி வாதாட யார் வந்தாலும், அவர்களை கொன்றொழிப்பதையே தனது முனைப்பியக்கமாக கொண்டிருந்ததனால் ஏரோது கொடுங்கோல அரசன் என்று அறியப்பட்டான். மக்கபேய அரச வம்சத்தில் இருந்த தனது அனைத்து உறவுகளையும் தூக்கிலிட்டு கொன்றான். இதில் அவனது மனைவி, மக்கபேயனின் மகள் மற்றும் அவளுடைய குடும்பத்தினரும் அடங்குவர். அவனுக்கு விசுவாசமாக இருப்பதே உயர்ந்த பெருந்தன்மை குணம் என்று புது வரைவிலக்கணத்தையே உருவாகினான். முந்தைய அரச வம்சங்களோடு தொடர்பில்லாதவர்களை புதிய குருக்களாக நியமித்தான். ஏரோதின் மறைவிற்கு பிறகு, அவனுடைய அரியணையை பிடிக்க அவனுடைய உறவினர்கள் பலபேர் உரிமை கோரினர். அது ஏரோதியரின் நால்வரணி பிரிவிலிருந்து தொடங்கியது.
ஏரோதுவின் இறப்பின் பின், அவனுடைய அரசவை ஆட்களுடைய பதவி இறக்கப்பட்டு, யூத நிலத்தை நிர்வகிக்க உரோமனியார்கள், அதிகாரிகள் குழுவை நிறுவினர். ஆரம்பத்தில், யூத மக்களின் சட்டம் மற்றும் பழக்க வழக்கங்களை மதித்து நடந்த உரோம அதிகாரிகள், அவர்களுக்கு சனிக்கிழமைகளில் முறையாக விடுப்பு எடுத்து கொள்ளவும் (சமய சடங்குகளுக்காக), மற்ற பாகால் சமயச் சடங்குகளை செய்ய நிர்பந்திக்காமலும் உரிமை கொடுத்தனர். மேலும் மற்றப் பகுதிகளில் உருவம் பொறித்த நாணயங்கள் பழக்கத்தில் இருந்தாலும், யூதர்களுக்கென உருவமற்ற நாணயங்களும் வெளியிடப்பட்டன. ஆனால், பின்னர் யூதர்களின் சட்டங்களையும் வழக்கங்களையும் அவமரியாதை செய்ய ஆரம்பித்த அதிகாரிகளுக்கு எதிராக, அவர்களை நீக்குமாறு சிரியாவினுடைய ஆளுநரிடம் மனு கொடுத்தனர். உரோம யூத நிலம் அப்போது சிரியாவினுடைய துணைப் பகுதியாக இருந்தது. கெஸ்ஸியஸ் புளோரஸ், அதிகாரியாக நியமிக்கப்பட்டான். யூத கோவிலின் கருவூலத்தை கொள்ளையடித்த புளோரஸ், குழப்ப நிலையை உருவாக்கினான். அதனை எதிர்த்த யூதர்களை கொன்றழித்தான். புளோரஸ் அதிகாரியாக இருப்பதில் பிரச்சனையை எதிர்கொண்ட யூதர்கள், அப்போதைய சிரியாவின் ஆளுநர் செஸ்டியஸ் கால்ஸியிடம் ஆதரவை திரட்ட முயன்றனர். இதன் பிறகு ஏற்பட்ட கலவரங்களே, இந்த உரோம-யூத கிளர்ச்சியின் ஆரம்பமாக உருவெடுத்து, பின் பல புரட்சி குழுக்கள் உருவாக வழிகாட்டியது. இந்த கலவரங்களை கட்டுப்படுத்த புளோரஸ் முயற்சித்தாலும், அது மேலும் தீவிரமடையவே வழிவகுத்து, புரட்சியாளர்களின் கிளர்ச்சியை மேலும் தூண்டியது.
கிழக்கு நடுநிலைப்பகுதியில், உரோமனியர்களின் ஆதிக்கம் அதிகரித்ததை தொடர்ந்து, பகுதி-சுகந்திரமாக இருந்த ஏரோதிய வம்சம் கி.பி. 6 இல் அதிகாரப்பூர்வமாக உரோம பேரரசுடன் தன்னை இணைத்துக் கொண்டது. சார்பு முடியரசிலிருந்து, உரோம மாகாணமாக நிலைமாறிய நிகழ்வு பெரும் பதற்றத்தை கொண்டு வந்தது. மேலும் கலிலேயாவன் யூதாசின் தலைமையில் உருவான யூத குழு, குயுரினியஸ் பிரபுவால் ஏற்படுத்தப்பட்ட வரியை எதிர்த்து எழுந்தது. ஆனால், இந்த கிளர்ச்சி உடனடியாக உரோமனியர்களால் கட்டுக்குள் கொண்டுவரப்பட்டது.
கி.பி 7 லிருந்து 26 வரை ஓரளவு அமைதியாக சென்றது, ஆனால், கி.பி.37 இற்குப் பிறகு, மாகாணத்தில் சச்சரவுகள் வெடிக்க ஆரம்பித்தது. அரசன் கலிகுலாவிற்கு இடர்பாட்டை உருவாக்கியது. பதட்டங்களுக்கான காரணங்கள் சிக்கலானது. கிரேக்க கலாச்சார பரவல், உரோம சட்டங்கள், பேரரசில் யூதர்களின் உரிமை போன்றவை இதில் அடங்கும். கலிகுலா, எகிப்தின் நிர்வாக அலுவலர் ஆலுஸ் அவிளியுஸ் பிலாகஸ் மீது நம்பிக்கை வைக்கவில்லை. பிலாகஸ் உரோம அரசன் திபெரியளுக்கு விசுவாசமாக இருந்து, கலிகுலாவின் தாயாருக்கு எதிராக சதி செய்த அவன் மேலும் எகிப்திய பிரிவினைவாதிகளுடன் தொடர்பு வைத்திருந்தவன். கி.பி 38 இல் கலிகுலா அகரிப்பாவை எந்த ஒரு முன்னறிவுப்புமின்றி அலெக்ஸாண்றியா நகருக்கு அனுப்பி பிளாகஸனை நோட்டமிட்டான். இந்த வருகையின் போது கிரேக்கர்கள் ஆக்ரிப்பாவை யூதர்களுடைய மன்னன் என நினைத்து இகழ்ச்சி செய்தனர். அக்ரிப்பா, கிரேக்க மக்களுக்கும் கலிகுலாவிற்கும் இடையே சமாதானம் செய்விக்க முயன்று அரசனுடைய சிலையை யூதர்களின் தொழுகைக் கூடங்களில் வைக்க நினைத்தான்.
ஆனால், இதன் விளைவாக நகரத்தில் மிகப்பெரும் மதக் கலவரம் வெடித்தது. இதன் எதிர்வினையாக கலிகுலா பிலாகசை பதவியிலிருந்து இறக்கி, தூக்கிலிட்டான். கலிலேயா மற்றும் பார்த்தியா பகுதியின் நால்வர் ஆட்சியாளர்களில் ஒருவனான ஏரோது அந்திப்பாஸ், உரோம ஆட்சிக்கு எதிராக கிளர்ச்சி செய்ய திட்டமிட்டான் என அக்ரிப்பா குற்றம் சாட்டினான். கலிகுலா ஹெராட் ஆண்டிபாசை நாடு கடத்தினான். ஆக்ரிப்பாவுக்கு அந்த நிலப்பகுதி பரிசளிக்கப்பட்டது.
கி.பி 40 இல், அலெக்சாந்திரியாவில் யூதர்களுக்கும், கிரேக்கர்களுக்கும் இடையே மீண்டும் வன்முறை தலைதூக்கியது. யூதர்கள் மன்னனை மதிப்பதில்லை என குற்றம் சாட்டப்பட்டனர். ஜாம்னியா நகரிலும் குழப்ப நிலை ஏற்பட்டது. களிமன் பலிபீடத்தை அமைத்ததால் யூதர்கள் ஆத்திரம் அடைந்து அதை அழித்தனர். இதற்கு பதிலடியாக கலிகுலா யூத யூதர்களின் கோவிலில், தன்னுடைய சிலையை வைக்க கட்டளையிட்டான். ஆனால், இந்த கட்டளை நிறைவேற்றப்பட்டால் மீண்டும் ஒரு உள்நாட்டுப் போர் வருமென பயந்த சிரியாவின் ஆளுநர் பப்ளியஸ் பெட்ரோனியஸ், ஒரு வருடம் வரை அதை நிறைவேற்றாமல் இழுத்தடித்தான். இறுதியில் அக்ரிப்பா கலிகுலாவை சமாதானம் செய்து அந்த உத்தரவை திரும்ப பெறச் செய்தான்.
கி.பி 46 இல், யூத நிலப்பகுதியில், யூதர்களால் ஆட்சி எதிர்ப்பு வெடித்தது. இது சகோதரர்கள் ஜாகோப் மற்றும் சிமோனால் மேலும் தூண்டிவிடப்பட்டு, கி.பி 48 வரை நீடித்தது. இந்தக் கிளர்ச்சி, கலிலேயா நகரில் மையப்படுத்தி, பல இடங்களில் ஏற்பட்டது. கி.பி 48 இல் இரு சகோதரர்களும் உரோம அதிகாரிகளால் தூக்கிலிடப்பட்டனர்.
கிளர்ச்சியின் தீடீர்பெருக்கம்
thumbnail|[[இரண்டாம் கோவில் (யூதம்)|கோவில் மாதிரி]] ஜொசிஃபஸ் கூற்றுப்படி, கோபமூட்டும் வகையில், சில கிரேக்க வணிகர்கள் யூதர்களுடைய உள்ளூர் வழிபாட்டு கூடத்தின் முன்னால் பறவையை பலியிட்டதே வன்முறைக்கு ஆரம்பமாக இருந்தது. உரோம காவற்படைகள் இதில் தலையிடவில்லை, மேலும் கிரேக்க சாரார்களுக்கும், யூதர்களுக்குமான மத பிரச்சனையாக உருவெடுத்தது. இதன் எதிர்வினையாக யூத கோவிலின் வரைவாளர் எலிசர் பென் ஹனானியா வழிபாட்டை நிறுத்தி, ‌உரோம அரசர்களுக்காக கோவிலில் ஒரு பலியீட்டை நடத்தினான். வரிவிதிப்பிற்கு எதிரான போராட்டங்களும் இதனுடன் சேர்ந்து அங்கிருந்த உரோம குடிமக்கள் மீது தாக்குதல் நடத்தப்பட்டது. எருசலேம் முழுவதும் ஒருவித தேசத்துரோக மனநிலை உருவானது. உரோம ஆளுநர் கெஸ்ஸியஸ் புளோரஸ் ஆணையின் கீழ் உரோம படைகள் யூதர்களின் கோவிலை தகர்த்து, கோவிலின் கருவூலத்திலிருந்து பதினேழு தாலந்துகள் (தாலந்து என்பது அன்றைய கால எடைஅளவை குறிக்கும் அலகு) செல்வங்கள் எடுக்கப்பட்டு, இது அரசனுடைய செல்வம் என உரிமை கோரப்பட்டது. இதன் விளைவாக, நகரம் ஒருவித பதட்டத்திற்கு உள்ளானது மேலும் சில யூதர்கள், புளோரஸை பரிகசிக்கும் விதமாக, ஏழை புளோரஸிடம் பணம் இல்லை ஆகவே பணம் கொடுத்து உதவுங்கள் என்று கூடைகளில் வசூலிக்கத்தொடங்கினர். இதனால் ஆத்திரமடைந்த புளோரஸ், மறுநாள் எருசலேமிற்கு படைவீரர்களை அனுப்பி, நகரின் குழுத்தலைவர்களை கைது செய்து கசையாலடித்து சிலுவையில் அறைந்தான். இதில் பல உரோமைக் குடியுரிமை கொண்ட மக்களும் கூட அடங்குவர். விரைவிலேயே சித்தரவதைக்கு உள்ளான யூத நில தேசியவாதிகள் ஆயுதங்கள் தாங்கி, எருசலேமிலிருந்த உரோம படைவீரர்களை எதிர்த்து, அவர்களை பின்னோக்க வைத்தனர். நிலைமையின் தீவிரத்தை கண்டு பயந்த இரண்டாம் அக்ரிப்பா மற்றும் அவனுடைய சகோதரி பெரிநிஸ் கலிலேயா நகருக்குத் தப்பினர். யூத நிலப்பகுதியில் இருந்த உரோம குடிமக்கள், அதிகாரிகள் என எல்லோரும் யூத நில போராளிகளால் உரோம தடயமே இல்லாதவாறு சுத்தமாக விரட்டப்பட்டனர். நான்காம் நூற்றாண்டு தேவாலய பாதிரிமார்கள் எசுபியஸ் மற்றும் எபிஃபானியஸ் கூற்றுப்படி எருசலேமிலிருந்த கிறுத்துவர்கள் போர் தொடங்கும் முன்னரே பெல்லாவிற்கு இடம் பெயர்ந்தனர்.
கால்லுசினுடைய முனைப்பியக்கம்
யூத நிலப்பகுதியில் ஏற்பட்ட பதற்றத்தின் விளைவாக, சிரியாவின் ஆளுநர் செஸ்டியஸ் கால்லுஸ் ஒரு படையைத் திரட்டினான். அப்படையானது, சிரியாவின் பன்னிரென்டாம் புல்மினட்டா படை, மூன்றாம் கால்லிகா படை, நான்காம் சய்திகா படை, ஆறாம் பெர்ராடா படை, மற்றும் துணைப்படைகள் என 30,000 போர் வீரர்களை உள்ளடக்கியது. இது சிரியாவை சுற்றியிருந்த மாகாணத்தில் சட்டம் ஒழுங்கை திருப்பி கொண்டுவர முனைந்தது. இந்த சிரியப் படை நார்பாட்டாவையும், சிப்போரியஸையும் கைப்பற்றியது. அவர்கள் சண்டையிடாமலேயே சரணடைந்தனர். சிப்போரியஸில் தப்பிய யூத கிளர்ச்சியாளர்கள் அட்ஸ்மோன் மலையில் அடைக்கலமாயினர். ஆனாலும் சிறிது காலத்திலேயே அவர்களும் வீழ்த்தப்பட்டனர். கால்லுஸ் பிறகு மேற்கு கலிலேயா பகுதியை அடைந்து, அங்கிருந்து செசாரியா மற்றும் யாப்பாவை நோக்கி முன்னேறினான். அங்கே கிட்டதட்ட 8,400 மக்களைக் கொன்றழித்தான். இராணுவ முனைப்பியக்கத்தை முன்னோக்கி செலுத்திய கால்லுஸ் லைட்டா மற்றும் அஃபெக் பகுதிகளை கைப்பற்றினான். ஜெவா பகுதியில் யூத நில கிளர்ச்சியாளர்களுடனான சண்டையில் 500 உரோம வீரர்கள் பலியாயினர். சீமோன் பார் கியோரா தலைமையில் இருந்த யூதக் குழு அடியாபென் பகுதி கூட்டாளிகள் உதவியோடு வலிமை பெற்றிருந்தது.
சிரியப் படைகள் பின்னர் எருசலேமை சுற்றி வளைத்தது. ஆனால் ‌எதிர்பாராத சில காரணங்களால், முதலில் முன்னேறிய படை பின்னர் கடற்கரை பகுதி நோக்கி பின்வாங்கியது. பெத் கரோன் யுத்தகளத்தில், பதுங்கிப் பாய்ந்த யூத கிளர்ச்சியாளர்கள் சிரியா படைகளை வெற்றி கொண்டனர். இது உரோம தலைவர்களுக்கு அதிர்ச்சி அளித்தது. பெத் கரோன் களத்தில் உரோமர்கள் தோற்றது. ‌உரோம பேரரசு வரலாற்றிலேயே மோசமான தோல்வியாக பார்க்கப்பட்டது. கிட்டதட்ட 6,000 உரோம படை வீரர்கள் மாண்டனர் பலர் காயமுற்றனர். பன்னிரென்டாம் புல்மினட்டா தனது அகுலா சின்னத்‌தை இழந்தது. கால்லூஸ் அவனது படைகளை கைவிட்டுவிட்டு சிரியாவிற்கு ஓடினான்.